b'\n_START_ARTICLE_\nSuomalaisen divisioonan m\xc3\xa4\xc3\xa4r\xc3\xa4vahvuus\n_START_PARAGRAPH_\nDivisioonan m\xc3\xa4\xc3\xa4r\xc3\xa4vahvuus vuonna 1941 muotoutui parantuneen materiaalitilanteen, ei niink\xc3\xa4\xc3\xa4n talvisodassa saatujen kokemuksien mukaiseksi. Sodan aikana divisioonan kokoonpanoon tehtiin useita muutoksia, jotka osin jopa merkitt\xc3\xa4v\xc3\xa4sti heikensiv\xc3\xa4t divisioonan taistelukyky\xc3\xa4._NEWLINE_Artikkelissa esitell\xc3\xa4\xc3\xa4n suomalaisen divisioonan kokoonpano vuosina 1941 ja 1944.\n_START_SECTION_\nPerustaminen\n_START_PARAGRAPH_\nJatkosotaa varten divisioonien muodostamisesta vastasi sotilasl\xc3\xa4\xc3\xa4nin esikunta. Kuhunkin sotilasl\xc3\xa4\xc3\xa4niin kuului yleens\xc3\xa4 kaksi (muutamia poikkeuksia lukuun ottamatta) suojeluskuntapiiri\xc3\xa4, jotka taas vastasivat divisioonaan kuuluvien reservil\xc3\xa4isrykmenttien perustamisesta._NEWLINE_Jatkosodan alussa divisioonat muodostettiin siten, ett\xc3\xa4 vahvuuteen kuului yksi varusmiehist\xc3\xa4 koottu jalkav\xc3\xa4kirykmentti (jotka olivat p\xc3\xa4\xc3\xa4osin sijoitettu valtakunnan it\xc3\xa4rajalle) ja kaksi reservil\xc3\xa4isist\xc3\xa4 muodostettua jalkav\xc3\xa4kirykmentti\xc3\xa4. Lounais-Suomen, Satakunnan ja Vaasan sotilasl\xc3\xa4\xc3\xa4nit saivat kuitenkin teht\xc3\xa4v\xc3\xa4kseen perustaa kokonaisen divisioonan reservil\xc3\xa4isist\xc3\xa4, koska niille ei en\xc3\xa4\xc3\xa4 "riitt\xc3\xa4nyt" varusmiehist\xc3\xa4 muodostettua rykmentti\xc3\xa4.\n_START_SECTION_\nVuoden 1944 divisioonan m\xc3\xa4\xc3\xa4r\xc3\xa4vahvuudet\n_START_PARAGRAPH_\nVuoden 1944 m\xc3\xa4\xc3\xa4r\xc3\xa4vahvuudet poikkesivat vuoden 1941 m\xc3\xa4\xc3\xa4r\xc3\xa4vahvuuksista l\xc3\xa4hinn\xc3\xa4 taistelujoukkojen osalta. Poikkeavuuden taustalla oli asemasodan aikana tehdyt muutokset divisioonan organisaatiossa ja laajat vanhempien ik\xc3\xa4luokkien kotiutukset._NEWLINE_Jo kes\xc3\xa4ll\xc3\xa4 1941 alettiin P\xc3\xa4\xc3\xa4majassa suunnitella vanhempien ik\xc3\xa4luokkien kotiuttamista. Suomalaisen sodanjohdon usko saksalaisten menestykseen johti arvioon, ett\xc3\xa4 uusien rintamalinjojen puolustamiseen ei tarvittaisi kuin prikaatikokoonpanoon muutettuja joukko-osastoja. Suunnitelmien mukaan jokainen divisioona (= 9 pataljoonaa) kotiuttaisi varusmiespalvelustaan suorittamassa olleita lukuun ottamatta jalkav\xc3\xa4kiyksikk\xc3\xb6ns\xc3\xa4 ja tilalle muodostettaisiin nelipataljoonainen suojajoukkoprikaati._NEWLINE_Laajojen kotiutusten taustalla oli my\xc3\xb6s kotiseudun merkitt\xc3\xa4v\xc3\xa4 ty\xc3\xb6voimapula ja runsaslukuisen kentt\xc3\xa4armeijan huoltamisen aiheuttamat vaikeudet. Kotiuttamissuunnitelmia aloitettiin toteuttaa muun muassa siirt\xc3\xa4m\xc3\xa4ll\xc3\xa4 vanhempia ik\xc3\xa4luokkia omiin yksik\xc3\xb6ihins\xc3\xa4, joita oli tarkoitus kotiuttaa kokonaisina pataljoonina (joiden uudelleenperustamisvalmiutta oli tarkoitus yll\xc3\xa4pit\xc3\xa4\xc3\xa4)._NEWLINE_Saksalaisten k\xc3\xa4rsim\xc3\xa4t takaiskut it\xc3\xa4rintamalla ja toisaalta my\xc3\xb6s ven\xc3\xa4l\xc3\xa4isten laajat vastahy\xc3\xb6kk\xc3\xa4ykset esimerkiksi Aunuksen kannaksella kev\xc3\xa4\xc3\xa4ll\xc3\xa4 1942 johtivat p\xc3\xa4\xc3\xa4telm\xc3\xa4\xc3\xa4n, ett\xc3\xa4 kotiutuksia ei voidakaan toteuttaa suunnitellussa laajudessaan._NEWLINE_N\xc3\xa4ist\xc3\xa4 syist\xc3\xa4 m\xc3\xa4\xc3\xa4r\xc3\xa4vahvuisen divisioonan kokoonpano muodostui vuoden 1944 kev\xc3\xa4ttalven aikana seuraavanlaiseksi:\n_START_SECTION_\nHuoltomuodostelmat\n_START_PARAGRAPH_\nDivisioonan huoltomuodostelmissa ei tapahtunut merkitt\xc3\xa4vi\xc3\xa4 muutoksia.'